ང་ཚོ་དྲ་བའི་དུས་རབས་སུ་ཞུགས་ཟིན་པའི་ད་ལྟར།མི་མང་པོ་ཞིག་གིས་དྲ་ཐོག་དཔེ་ཀློག་གི་ལམ་ཁ་བདམས་ཟིན་པ་དང་།དྲ་ཐོག་ཀློག་པ་པོའི་དཔུང་སྡེ་དེ་སྲོལ་རྒྱུན་དཔེ་ཀློག་ལས་རྒྱུག་ཆེ་བ་དང་འབོར་ཆེ་བ་བྱུང་།རེད་དེ།དྲ་ཐོག་དཔེ་ཀློག་ནི་ཡིག་ཐོག་དཔེ་ཀློག་དང་བསྡུར་ན་ལྷག་ཏུ་སེམས་རྣལ་དུ་འབེབས་དཀའ་ལ།བཀླག་བྱའི་འཕྲུལ་དེབ་མང་དྲགས་ན་ལྷག་ཏུ་རེ་རེ་བཞིན་ཞིབ་ཀློག་བྱེད་དཀའ་བར་གྱུར།དེ་བས།དྲ་ཐོག་དཔེ་ཀློག་ཕལ་མོ་ཆེ་ནི་བམ་ཀློག་ཙམ་ཤས་ཆེ།དཔེ་ཀློག་ལ་དགའ་བའི་མི་ཞིག་ལ་མཚོན་ན།དཔེ་ཀློག་གི་མཐུན་རྐྱེན་འདི་འདྲ་འཛོམས་པོ་བྱུང་བ་ནི་ཅིས་ཀྱང་དགའ་འོས་པའི་གནས་སུ་མཆིས་ཀྱང་།བདག་ལ་མཚོན་ན་དྲ་ཐོག་དཔེ་ཀློག་དེ་དངོས་ནས་ཞིབ་ཚགས་ལྡན་པ་ཞིག་དང་མགོ་མཇུག་ཚང་པ་ཞིག་ཡོང་དཀའ།དེ་བས་སྔར་བཞིན་༼གནས་དབེན་པ་༽བསྟེན་རྒྱུ་གལ་ཆེན་པོ་ཆགས་སོང་།